**Kontrol af og krav til alternativ dokumentation**

Formålet med denne vejledning er at hjælpe indkøbere med at kontrollere alternativ dokumentation for bæredygtigt træ eller produkter heraf. Vejledningen er baseret på *Naturstyrelsens vejledning Sikring af bæredygtigt træ i offentlige aftaler om vareindkøb, tjenesteydelser og bygge og anlægsarbejder.*

Vejledningen kan også bruges til at formidle, hvilken dokumentation leverandøren skal levere til indkøberen / kunden i tilfælde af, at leverandøren ikke selv er sporbarhedscertificeret (eksempelvis FSC-certificeret).

**Den er lavet specifikt til den situation, hvor producenten, der færdiggør et produkt, ikke selv har en sporbarhedscertificering, men til ordrer, der er underlagt krav om bæredygtigt træ, udelukkende bruger sporbarhedscertificerede underleverandører, og at certificeringsoplysninger fremgår af alle indkøbs- og leveringsdokumenter for råvarerne**.

Vejledningen består af en række kontrolspørgsmål, som leverandører skal svare fyldestgørende på, samt instruktion i, hvilke dokumenter leverandører skal fremsende, så indkøberen/kunden har mulighed for at vurdere, om der er leveret tilstrækkelig alternativ dokumentation for bæredygtigt træ eller produkter heraf. Svarene i kursiv er fiktive eksempler.

**Kontrolspørgsmål / krav til dokumenter**

|  |  |  |  |
| --- | --- | --- | --- |
| **Virksomhed** | *Peters Pladefabrik* | *Dansk Massivtræs Import* | *Laminatfabrikken* |
| 1: Hvilke råmaterialer af træ er der anvendt, og hvilke arter indeholder de (hvis relevant for produkttypen)? | *MDF* | *Massivt træ (eg)* | *Laminat* |
| 2: Hvor store mængder? | *100 stk. (12 x 2440 x 1220 mm): 35,72 m3* | *30 m3* | *100 stk. (4090 x 1260 x 0,8mm): 4,12 m3* |
| 3: Hvad er underleverandørens certifikatkode? | *CBA-CoC-654321* | *ABC-CoC-123456* | *ACB-CoC-214365* |
| 4: Hvad er weblinket til underleverandørens gyldige certifikat? (angiv virksomhedsnavn med hyperlink til certifikatet) | [*Peters Pladefabrik*](https://info.fsc.org/details.php?id=a023300000V7zbkAAB&type=certificate) | [*Dansk Massivtræs Import*](https://info.fsc.org/details.php?id=a023300000VIZmOAAX&type=certificate) | [*Laminatfabrikken*](https://info.fsc.org/details.php?id=a023300000VIZmOAAX&type=certificate) |
| 5: Hvilket certificeringsclaim er råvarerne købt med? (**alle** der indgår i ordrerne) | *FSC Mix Credit* | *FSC 100 %* | *FSC MIX Recycled* |
| 6: Er underleverandøren certificeret til produkttypen/råvaren, hvis relevant arten, og certificeringsclaimet? | *Ja* | *Ja* | *Ja* |
| 7: Hvilken indkøbsdokumentation kan leverandøren (producenten) fremvise (faktura og følgeseddel – fortrolig info må overstreges)? | *Faktura og følgeseddel* | *Faktura og følgeseddel* | *Faktura og følgeseddel* |
| 8: Er der foretaget stikprøvekontrol[[1]](#footnote-1) af certificeret indkøb inden for alle råvaretyper (kontrol af fakturaer og følgesedler) og er dokumenterne gennemgået af indkøberen? | *Ja* | *Ja* | *Ja* |
| 9: Fremgår underleverandørens certifikatkode og certificeringsclaim på fakturaerne eller følgesedlerne i relation til indkøbet? (indkøberen/kunden tjekker stikprøverne, leverandøren tjekker alle) | *Ja* | *Ja* | *Ja* |
| **Sporbarhed i modtagelse, opbevaring og produktion** |  | | |
| 10: Hvordan sikres det, at de certificerede indkøb er anvendt i ordren / de færdige produkter? (Beskriv de kontrolmekanismer, der er anvendt, til at sikre fysisk adskillelse af certificerede materialer fra ikke-certificerede materialer hos producenten af det færdige produkt fra modtagelse af råmaterialer til produktet er færdigt samt procedurer for certificeret indkøb) | *Producentens ansvarlige for indkøb er bekendt med, hvordan man sikrer sig dokumentation for, at en vare er/indkøbes certificeret (fx jf. www.fsc.dk/indkoeb (Download: trinvis guide)), har procedurer herfor og kan fremlægge dokumentation. Producenten køber kun certificerede træmaterialer til den specifikke ordre. Materialerne får et specifikt varenummer og en unik lagerlokation, og i forbindelse med opstart af ordren fremgår det tydeligt af produktionssedlen, at der skal anvendes unikke råvarenumre for certificerede materialer. Certificerede materialer adskilles fra ikke-certificerede materialer via en grøn seddel eller en anden klar indikator, og fra ordren starter til den slutter følger der også en grøn seddel med ordren gennem alle produktionsled.* | | |
| 11: Hvilken dokumentation findes der for, at kontrolmekanismerne findes og anvendes og at de rette indkøbsprocedurer findes og anvendes? | *Et eksternt certificeringsorgan har lavet en uafhængig verificering af, at kontrolmekanismerne findes og anvendes i virksomheden, og at virksomheden har de rette kompetencer og procedurer for indkøb af certificerede produkter. Dokumentation er fremsendt til indkøberen.* | | |

Kontakt gerne FSC Danmark, hvis du har spørgsmål vedrørende dokumentation for bæredygtigt træ og brug for inputs til at vurdere konkret dokumentation. Du kan finde kontaktoplysninger på fsc.dk/kontakt. For info om indkøb af certificerede materialer og købsdokumentation se fsc.dk/indkoeb.

1. Antallet af fakturaer og følgesedler, der udvælges til stikprøvekontrol følger disse principper. Jo større mængde en råvare fylder i ordren, jo flere dokumenter udvælges der til kontrol. Jo flere indkøb af en specifik råvare, jo flere dokumenter udvælges der til kontrol. Der laves stikprøvekontrol på alle underleverandører af certificerede råmaterialer. Der gennemføres stikprøvekontrol minimum to gange om året ved, at den offentlige indkøber får adgang til fakturaer og følgesedler på certificerede råvarer. Et certifikat er IKKE dokumentation for, at en vare er certificeret! [↑](#footnote-ref-1)